# Haplopappus baylahuen

Haplopappus baylahuen és una espècie de planta fanerògama que pertany a la familia de les asteràcies (Asteraceae).

## Descripció

Haplopappus baylahuen és un arbust molt resinós, de 30-40 cm d'alçada. Les tiges té glàndules i de vegades amb pèls capitats. Les fulles són el·líptiques d'1 a 3 cm llarg, de marge sencer o grollerament dentat, amb glàndules a la superfície i pèls capitats nombrosos a absents. Els peduncles amb nusos o bracteats, de fins a 15 cm de llarg acabats en capítols radiats, amb involucre d'1,5 a 2 cm d'alçada amb bràctees disposades en 7 a 8 sèries. Lles flors són ligulades, grogues amb lígula de 5 mm de llarg. El fruit té aquenis glabres coronats amb borrissol comú.

## Distribució i hàbitat

Haplopappus baylahuen és una espècie nativa de Xile, on es troba present a les regions d'Atacama i Coquimbo i més escassament a l'Argentina, on només es troba a la província de San Juan.
En el seu hàbitat creix la zona de la serralada andina compresa entre el desert d'Atacama i les altes serralades d'Hurtado. Habita entre els 2700 i 3500 msnm, als matolls on forma part de la regió de l'estepa altoandina, subregió dels Andes mediterranis.

## Usos

Des de temps remots ha estat utilitzada de forma medicinal principalment per alleujar problemes estomacals, però també s'han descobert altres propietats com ajudar a alleujar els símptomes del refredat, grips, pneumònies. Una altra de les seves propietats és ajudar a la digestió dels greixos i proteïnes. S'usa com a afrodisíac i antisèptic. La planta també posseeix un efecte antiflatulent i propietats purificadores.
No es fan servir només les fulles sinó també les flors i les tiges.
És una de les deu plantes medicinals més emprades a Xile.

## Taxonomia

Haplopappus baylahuen va ser descrita per Jules Ezechiel Rémy i publicat a Flora Chilena 4(1): 42–43, a l'any 1849.

### Etimologia.

Haplopappus: nom genèric que deriva de les paraules gregues: kaploos, que significa "simple", i pappos, que significa "plomissol o borrissol", en referència a l'anell únic del borrissol.
baylahuen: epítet

### Sinonímia

* Aster baylahuen (J.Rémy) Kuntze Revis. Gen. Pl. 1: 317 (1891)
* Aster lastarrianus (J.Rémy) Kuntze Revis. Gen. Pl. 1: 318 (1891)
* Haplopappus baylahuen subsp. baylahuen
* Haplopappus domeykoi Phil. Anales Univ. Chile 87: 590 (1894)
* Haplopappus fluehmannii Phil. Anales Univ. Chile 87: 590 (1894)
* Haplopappus lastarrianus J.Rémy Fl. Chil. 4(1): 45 (1849)
* Haplopappus medicinalis Phil. Linnaea 28: 729 (1858)

## Referències

* 1 2 3 «Ficha de antecedentes de especie Haplopappus baylahuen» (PDF) (en castellà). [Consulta: 12 agost 2024].
* ↑ «Haplopappus baylahuen». Tropicos.org. Missouri Botanical Garden. [Consulta: 12 agost 2024].
* ↑ Charters, Michael L. «California Plant Names: Latin and Greek Meanings and Derivations |An Annotated Dictionary of Botanical and Biographical Etymology» (en anglès). calflora.net. [Consulta: 12 agost 2024].
* ↑ «Synonyms of Haplopappus baylahuen J.Rémy» (en anglès). WFO Plant List |Snapshots of the taxonomy. [Consulta: 12 agost 2024].

## Bibliografia

* Marticorena, C. & M. Quezada. 1985. Catálogo de la Flora Vascular de Chile. Gayana, Bot. 42: 1–157.
* Zuloaga, F. O., O. Morrone, M. J. Belgrano, C. Marticorena & E. Marchesi. (eds.) 2008. Catálogo de las Plantas Vasculares del Cono Sur (Argentina, Sur de Brasil, Chile, Paraguay y Uruguay). Monogr. Syst. Bot. Missouri Bot. Gard. 107(1): i–xcvi, 1–983; 107(2): i–xx, 985–2286; 107(3): i–xxi, 2287-3348.

## Enllaços externs

* Haplopappus baylahuen en Botanical